છોટાઉદેપુર જિલ્લાના કવાંટ તાલુકાના ખટિયાવાંટ ,ખેરકા ,રંગપુર,મુંડામોર,મુગલાવાંટ,બગલિયા,મોરાડુંગરી ,નવા ટિમ્બરવા ગામના આશરે ૧૫૦ જેટલા વિદ્યાર્થીઓ અભ્યાસ અર્થે ચલામલી હાઈસ્કૂલમાં આવે છે જેના માટે બોડેલી ડેપોના મેનેજર ઘ્વારા એક જ બસ આવતી હોવાથી ખટિયાવાંટથી રંગપુર ગામ સુધીમાં ૮૦ જેટલા વિદ્યાર્થીઓ ઘેટાંબકરાની જેમ જોખમી મુસાફરી કરી રહ્યા છે જેના કારણે મુંડામોર,મુંગલાવાંટ બગલિયા સહીત ૫ ગામોના વિદ્યાર્થીઓ બસમાં ન સમાતા હોવાને કારણે આદિવાસી સમાજના વિદ્યાર્થીઓનું શિક્ષણ અંધકારમય બન્યું છે વિદ્યાર્થીઓ એક તરફ શિક્ષણ મેળવવા અવરજવર માટે પાસ પણ કઢાવ્યો હોવા છતાં એસટી બસની સુવિધાથી વંચિત બન્યા છે પ્રાઇવેટ સાધનોમાં લટકીને શિક્ષણ મેળવવા મજબુર બન્યા છે મુંડામોર ગામના વિદ્યાર્થીઓના વાલી વિઠ્ઠલભાઈ,મહેશભાઇની બસના ચાલકને લઈને પણ ફરિયાદ ઉઠી છે કે અમો અમારા દીકરા-દીકરીઓને પેટ પર પાટા બાંધી શિક્ષણ મેળવવા ચલામલી હાઈસ્કૂલમાં મોકલીએ છે પણ બસમાંના બસ ચાલક અમારા બાળકો સાથે ઉદ્ધતાઇભર્યું વર્તન કરે છે જે ચલાવી શકાય તેમ નથી અમારા વિદ્યાર્થીઓને બસની યોગ્ય વ્યવસ્થા કરવાની જવાબદારી બોડેલી-છોટાઉદેપુર ડેપોના મેનેજરની છે અમારા વિદ્યાર્થીઓને શાળાના સમયે ચલામલી હાઈસ્કૂલમાં પહોંચે તેની વ્યવસ્થા ગોઠવાઈ તેવી અમારી વાલીઓની માંગ છે અમારા વિદ્યાર્થીઓ પાસના પૈસા ખર્ચવા છતાં પ્રાઇવેટ સાધનોમાં જીવ જોખમમાં મૂકી શિક્ષણ લેવા મજબુર બન્યા છે સરકાર શિક્ષણ માટે કરોડો રૂપિયાની ગ્રાન્ટ ફાળવે છે વિદ્યાર્થીઓને એક જગ્યાએથી બીજી જગ્યાએ સારી રીતે અવરજવર કરી શકે તેવી વ્યવસ્થા ગોઠવેલ છે તો બીજી તરફ જમીની હકીકત અલગ જ જોવા મળે છે બોડેલી ડેપો મેનેજર મુનિયા સાહેબને વિદ્યાર્થીઓના હિતમાં એક  બસ નહિ બલ્કે બે બસ મુકવા બોડેલી તાલુકાના એટીવીટી ડિરેક્ટર પરિમલ પટેલે ટેલિફોનિક રજૂઆત કરી હતી આમ મુંડામોર ગામ સહીત પાંચ ગામના વિદ્યાર્થીઓનું શિક્ષણ બસની સુવિધાના અભાવે અંધકારમય બન્યું છે